Acolada nr. 10 octombrie 2016 


Românismul lui Mircea Eliade şi „teroarea istoriei” 


Motto: „Acum istoria teror- 
izează pur şi simplu, pentru că 
tragediile provocate de ea nu-şi 
mai găsesc Justificarea şi absol- 
virea” (M. Eliade, 14 martie 
1944 în Jurnalul portughez). 


Dintr-o serie de texte deja 
publicate, Mircea Eliade intenționa 
în 1936 să alcătuiască un volum W care să preia titlul unui 
articol din 1935: România în eternitate. Odată cu înlăturarea 
comunismului s-au făcut bani buni prin publicarea lui Eliade, 
„fost condamnat pentru infracţiuni politice”, cum scria 
Securitatea despre Noica (1909-1987) în 1985 (vezi Cartea 
albă a Securităţii, Bucureşti, 1996, p. 494-495) şi cum s-a 
instituit (după treizeci de ani de „democraţie” impopulară) 
prin Legea (zisă „Wiesel” sau „Al. Florian”) nr. 217/2015 să 
se scrie şi despre Mircea Eliade, Emil Cioran, Vintilă Horia 
etc., scriitori universali ale căror „infracţiuni” au rezultat 
(la vremea ocupaţiei României de către armatele sovietice) 
printr-un hocus-pocus înlesnit de impunerea retroactivităţii 
legilor. 


Conform principiului de bază al injustiţiei 
comuniste, legea penală a pedepsit retroactiv fapte care, 
la data săvârşirii lor, nu erau considerate ca infracţiuni. 
Încă din 10 ianuarie 1945 directorul ziarelor „Adevărul” şi 
„Dimineaţa” scria că „principiul neretroactivităţii” nu trebuie 
luat în seamă, fiind o „ficţiune juridică” (vezi E. Socor în 
„Curierul”, apud. Gh. Vlăduţescu, Neconvenţional, despre 
filozofia românească, Bucureşti, 2002, p.175). 

Cenzurat înainte de 1990, scrierile „celui mai 
mare istoric al religiilor din secolul XX” au pătruns masiv 
prin librăriile românești abia după dispariţia „democraţiei 
populare” în care doar scriitorii ruși erau „tipăriţi în serii 
de OPERE COMPLETE, în condiţii ireproşabile”, în timp 
ce scriitorii români „care scăpaseră de interdicţia totală 
nu s-au bucurat decât de OPERE ALESE, cenzurate şi 
trunchiate, în ediţii sărăcăcioase, pe hârtie de ziar” (Marin 
Niţescu, Sub zodia proletcultismului, 1995, p.86). Dar, din 
nefericire, inerția lipsei de bunăvoință față de Mircea Eliade 
a putut fi percepută chiar dincolo de avantajele băneşti pe 
care le-a adus Eliade editorilor săi. Fiindcă nici după un 
sfert de secol nu s-a ajuns la tipărirea operei sale complete. 
Chiar şi ineditele i-au fost publicate întâi în Occident, cum 
s-a întâmplat cu Jurnalul portughez, cel mai important 
volum apărut post-mortem în 2001. Acesta a apărut întâi în 
Spania, în traducere spaniolă, apoi în America în traducere 
englezească. Originalul românesc s-a tipărit cu mulțime de 
greşeli în România abia după câţiva ani, în 2006, necesitând 
o ediţie corectată în 2010. 

Memorabilă rămâne şi topirea în anul de graţie 
1991 a volumului Meșterul Manole, antologie de texte 
eliadeşti pe teme etnologice realizată de profesorul emerit 
Petru Ursache (2. Din iniţiativa soţilor Ursache a apărut în 
1993 volumul eliadesc Arta de a muri (Ed. Junimea, lași, 
1993) împlinind — ca să spunem aşa — o dorința exprimată 
de filozoful religiilor de a tipării într-un volum articolele 
scrise pe tema mitologiei morţii. 

În ce privește proiectul României în eternitate, 
acesta a fost denaturat în mod diferit de „internaţionaliști” şi 
de opozanţii acestora. Primul care a încercat să „decupeze” 
românismul lui Eliade adunând articole interbelice în vederea 
publicării unui volum pe această temă a fost „regalistul” 
Ioan Petru Culianu, care nu reuşise din 1975 şi până în 1984 
a-l face pe academicianul Mircea Eliade să dea apă la moară 
detractorilor săi prin interviuri pe cât de insistent, pe atât de 
zadarnic solicitate (. EI n-a apucat să ducă la bun sfârşit 
această „sarcină” €, fiind în 1991 suprimat prin împușcare 
în ceafă conform tipicului KGB-ist (apud. Umberto Eco, 
citat de Ted Anton). Ca urmare, au mai trebuit să treacă 
zece ani până să se materializeze proiectul de „înverzire” 
a lui Mircea Eliade pornit din tabăra foştilor comuniști 
„internaţionalişti”. După dezinteresul pentru literatura (de 
comandă) patriotică, găsim în Cartea albă a Securităţii ceva 
indicaţii asupra componenței „partidei internaționaliste” 
aflată în poziţii cheie încă din timpul primei secţii de critică 
din cadrul nou înființatei Uniuni a Scriitorilor (în 25 martie 
1949), secție „formată din Ion Vitner, Paul Georgescu, Vicu 
Mândra, Nestor Ignat, Geo Dumitrescu, Mihail Cosma, 
Silvian losifescu şi Crohmălniceanu (vezi Marin Niţescu, 
Sub zodia proletcultismului, Bucureşti, 1995, p.67). Dar şi 
informaţii despre oponenții acestei partide. 

Alcătuirea unei antologii de texte „legionare” şi 


despre „românism” devenise pentru „internaţionalişti” cu 
atât mai stringentă cu cât Eliade îi scrisese lui Scholem (care 
îl elogiase în volumul de 460 de pagini, My and Symbol. 
Studies in Honour of Mircea Eliade,1969) că el n-a scris 
texte legionare. Volumul omagial apărut în America n-a fost 
retipărit ori tradus în ţară nici până azi (vezi Isabela Vasiliu- 
Scraba, Un fals filosof al religiilor — Andrei Pleşu — despre 
unul autentic: Mircea Eliade; https://isabelavs2.wordpress. 
com/mircea-eliade/isabelavs-plesueliade10/ ). La omagierea 
lui Eliade au contribuit la acea dată remarcabile personalități 
ale timpului (G. Tucci, P. Ricoeur, G. Dumezil, W. Mueller, 
E. Benz, U. Bianchi, E. Junger, G. Spaltmann, universitarii 
spanioli de origine română: Vintilă Horia, George Uscătescu 
şi scriitorii Emil Cioran şi Vigil Ierunca, etc.). 

Desigur, a-l scoate pe Eliade fascist cu totdinadinsul 
nu era un lucru inedit în cultura comunistă (vezi Isabela 
Vasiliu-Scraba, Eliade şi detractorii lui, sau Răfuiala 
oamenilor de rând cu omul superior: https://isabelavs?. 
wordpress.com/mircea-eliade/isabelavs-eliadedetractori4/ 
). Şi nici în prelungirile acesteia de după 1990 (vezi Isabela 
Vasiliu-Scraba, Vintilă Horia ostracizat, sau, Meandrele 
receptării primului scriitor ne-francez laureat al Premiului 
Goncourt: https://isabelavs2.wordpress.com/vintila-horia/ 
isabelavs-vintilahoriacentenar/ ). Dar anii de după 1990 au 
adus o noutate neașteptată: „Înverzirea” lui Eliade a devenit 
în post-comunism brusc ambiguă. 

Ambiguitatea transpare limpede din entuziasmul 
editurii nemţeşti de dreapta, bucuroasă a publica traducerea 
biografiei alcătuită de Florin Țurcanu, Mircea Eliade. Der 
Philosoph des Heiligen oder im Gefaengnis der Geschichte. 
Eine Biographie. Edition Antaios, Schnellroda, 2006. 0% 

Odată cu publicarea traducerii germane, cum 
vedem, titlul a fost sporit, adăugându-se „Eliade ca filozofal 
tărâmului de dincolo/ al sacralităţii”. Prin noua sa înfăţişare, 
„prizonieratul în istorie”, instrumentalizat politic în viziune 
cripto-comunistă de F. Ţurcanu în cartea sa publicată 
de fosta Editură Politică a Partidului Comunist apare uşor 
cârmit către o accepţiune ţinând de mistica platonică din 
mitul peşterii unde se vorbeşte de „prizonieratul” părții 
divine a sufletului în trup (vezi Isabela Vasiliu-Scraba, 
The «Opening of the skies» in a platonic myth and in 
the «Mioritza» ballad; http://tribuna-magazine.com/ 
the-opening-of-the-skies-in-a-platonic-myth-and-in-the- 
mioritza-ballad/ ). Cu asemenea adaos care i-ar fi scandalizat 
aici pe cenzorii în permanentă alertă faţă de pericolul 
„misticist”, titlul german al cărții nu-l înfățișează pe Eliade 
ca simplu prizonier” al istoriei, victimă a teroarei acesteia. 

Din tabăra opusă comuniştilor internaţionalişti, 
în 1990 apăruse o antologie (Mircea Eliade, Profetism 
românesc, vol. I-I1) de exaltare a „românismului” eliadesc. 
Al doilea volum al antologiei, tipărind articole din perioada 
1934-1938, preia chiar subtitlul România în eternitate (Ed. 
Roza Vânturilor, Bucureşti, 1990), după articolul reprodus la 
pp.127-129. Articolul „România în eternitate” se poate citi 
nu doar în acest volum din 1990 ci şi în volumul: M. Eliade, 
Texte „legionare ” și despre „românism ” (Cluj, 2001, pp. 
138-140) care preia vreo şase articole eliadești selectate mai 
înainte de către Alexandru si Radu Florian pentru volumul 
lor din 1994, Ideea care ucide, unde nu este vorba de ideea 
aflată la baza totalitarismului de stânga care a ucis peste 
65 de milioane de oameni. Stoljeniţân, născut în 1918, 
avansase acest număr de victime ale comunismului sovietic. 
Gorbaciov le-a micşorat la 40, în timp ce St. Courtois, 
coordonatorul Cărţii negre, mărturisea următoarele: „vous 
n'imaginez pas le travail acharne qui m'a coute, meme les 
20 millions, pour les faire accepter par mes collaborateurs, 
tous, comme moi, anciens admirateurs de l'URSS”. 

Însuşi Mircea Eliade scria în Jurnalul lusitan că 
faţă de ceilalţi asasini politici, comuniştii, „asasinii roşii”, 
operează la scară mare: „de la milioane în sus” (v. M. 
Eliade, Jurnalul portughez, 28 ianuarie 1943, București, 
2010, p.141): „Când îmi închipui cum vor pieri elitele 
româneşti, cum se vor suprima personalitățile, cum se vor 
desțăra sute de mii, poate milioane de români, ca să piară 
ghimpele român din marea comunitate slavă, mă apucă 
un fel de disperare”, nota Mircea Eliade pe 9 martie 1944 
(Jurnalul portughez, 2010, p. 204). 

Deşi interesate în felul lor propriu de „românismul” 
lui Eliade, nici una din cele două foste orientări comuniste 
(una internaţionalistă şi alta naționalistă, oarecum 
perpetuate după 1990 prin aceleaşi condee) se pare că n-a 
apreciat articolul scris de Mircea Eliade în 1984: Teroarea 
istoriei și destinul românesc („Cuvântul Românesc”, an 
IX, nr. 99, iulie 1984). Probabil pentru că foștii comuniști 


percepuseră altfel (în România comunistă) „teroarea istoriei” 
de care scria Eliade. 


Isabela VASILIU-SCRABA 


1. M. Eliade face această precizare dintr-o notă a 
articolului Profesorul Nae Ionescu. Textul a stat la baza 
postfeţei la volumul de publicistică Nae Ionescu, Roza 
Vânturilor (1937, ediţie anastasică în 1990; a se vedea 
şi Isabela Vasiliu-Scraba, Mircea Eliade și Nae Ionescu, 
în vol.: În labirintul răsfiângerilor. Nae Ionescu prin 
discipolii săi: P Tuţea, Cioran, Noica, Eliade, M. 
Vulcănescu şi V Băncilă, Slobozia, 2000, pp. 93-109). 

2. vezi „Notă la a doua vârstă a ediţiei”, în vol.: 
M. Eliade, Meșterul Manole, Ed. Eikon, Cluj-Napoca, 
2008, selecţie de texte şi note de Magda Ursache şi 
Petru Ursache: prefaţă P. Ursache, p.68. A se vedea şi 
Isabela Vasiliu-Scraba, M. Eliade în lectura profesorului 
P. Ursache, în volumul omagial: Petru Ursache. Omul 
bun al culturii româneşti, Ed. Eikon, Cluj-Napoca, 
2015, pp.516-519. 

3. Scos urgent din ţară de către regimul post- 
comunist care l-a „deturnat” de pe şoseaua București- 
Ploieşti, Regele Mihai a fost la Chicago în primăvara 
anului 1991. După relatările Terezei Culianu-Petrescu, 
fratele ei ar fi fost ameninţat cu moartea „dacă mai 
lucrează cu Regele” („Observatorul Cultural”, nr.87/ 
23 oct. 2001). A se vedea și Isabela Vasiliu-Scraba, 
Era minciunilor legate de cariera lui I.P Culianu şi o 
nouă ipoteză (a lui Ezio Albrile) privitoare la asasinatul 
politic de la Chicago, în rev. „Cetatea Culturală”, 
Cluj-Napoca, sept. 2013; https://Awww.scribd.com/ 
doc/172864407/IsabelaV ScrabaCulianulpotezAsasin ) . 

4. Insistând sine die să-l determine pe Mircea 
Eliade să intre în vorbă cu calomniatorii care l-au tot 
atacat fără să-i poată diminua faima de care se bucura în 
mediile academice occidentale, Culianu s-a făcut mereu 
că nu pricepe cauza rezervei academicianului Eliade 
exprimată limpede într-una din scrisori: „Nu cred că se 
poate scrie o istorie obiectivă a mişcării legionare (...). 
Documentele la îndemână sînt insuficiente. În plus, o 
atitudine obiectivă poate fi fatală autorului. Astăzi nu 
sunt acceptate decât (...) execuțiile pentru majoritatea 
cititorilor europeni şi americani” (Mircea Eliade către 
Culianu pe17 ian. 1978, în Dialoguri întrerupte, laşi, 
2004). 

5. În volumul care preia file din dosarul de 
Securitate a lui Eliade s-a strecurat şi o notă scrisă de 
]. P. Culianu după plasarea Adrianei Berger în preajma 
profesorului Eliade, text redactat înainte de incendierea 
arhivei lui Mircea Eliade din 18 dec. 1985 (vezi 
Isabela Vasiliu-Scraba, Mircea Eliade și brațul lung al 
Inchiziției comuniste; https://isabelavs2 .wordpress.com/ 
mircea-eliade/isabelavs-eliadewikipedii5/ ). „Sarcina” 
de a scrie note informative despre Eliade nu a putut fi 
ocolită de (fostul comunist) I.P. Culianu, mediatizat de 
revistele comuniste la vremea când numele scriitorilor 
fugiţi după 1966 din ţară erau eliminate de peste tot, 
iar cărţile acestora plasate la fondurile secrete ale 
bibliotecilor. Mediatizarea lui Culianu s-a făcut înainte 
de 1990 şi prin publicarea unui interviu luat de un 
nepot de frate al lui Leonte Răutu, ideolog comunist de 
factură internaţionalistă (vezi Isabela Vasiliu-Scraba, 
Micșorarea lui Eliade si gonflarea lui Culianu prin 
felurite tertipuri; https://isabelavs2.wordpress.com/ 
mircea-eliade/isabelavs-culianugonflat19/ ). 

6. În wikipedia nemţească (21 oct. 2016) scrierile 
lui Mircea Eliade nu apar menţionate după anul apariţiei, 
nefiind trecute toate titlutile scrierilor eliadești (vezi 
Isabela Vasiliu-Scraba, Wikipedia citită printre rânduri, 
pe hârtie în rev. „Vatra veche”, Târgu Mureş, 2/2014, pp. 
46-50; http://vww.isabelavs.go.ro/Articole/IsabelaV S- 
WIKIPEDIAro19.htm ). Lispesc şi onorurile academice. 

7. vezi Isabela Vasiliu-Scraba, „Abuz de imaginaţie 
(În strictă perspectivă istorică despre «prizonieratub» lui 
Eliade în istorie)” în vol.: Propedeutică la eternitate, 
Slobozia, 2004, pp. 91-99. 


Isabela VASILIU-SCRABA 


